**JUDEŢUL MUREŞ (nu produce efecte juridice)\***

**MUNICIPIUL TG. MUREȘ**

**DIRECȚIA TEHNICĂ**

**Nr. \_\_\_\_\_\_\_\_/ \_\_\_\_\_\_ / DT / \_\_\_.08.2023 Iniţiator,**

**PRIMAR**

**Soós Zoltán**

**REFERAT**

privind aprobarea documentației **Proiect tehnic, asistenţă tehnică pentru**

**“Reparaţii şi consolidare bloc str. Cisnădiei nr. 13 şi mansardare blocuri str. Cisnădiei nr. 13 şi 15”**

**Situația existentă**

Blocul de locuinţe din municipiul Târgu Mureş, strada Cisnădiei nr. 13, aparţine cartierului Mureşeni, zonă populată de clădiri de locuit tipizate, construite după proiecte tip din structuri tipizate, majoritatea sau preponderent prefabricate. Zona de amplasament este poziţionată în partea de sud-vest a oraşului, în direcţia ieşirii spre Cluj-Napoca.

Amplasamentul clădirii analizate, se compune dintr-un tronson alipit de blocul nr. 15, acele tronsoane alipite fiind translatate în plan, în regim de înălţime P + 4E (parter + patru etaje).

Ca şi arhitectură, clădirea nu prezintă un stil aparte, este un stil simplist specific clădirilor de locuit construite în perioada comunistă.

În data de **13.12.2014**, din cauza unei defecţiuni la instalaţia de gaze naturale existentă la unul dintre apartamentele de la nivelul IV, s-a produs o explozie în urma căreia au fost afectate spaţiile comune de la etajul IV, un apartament de la etajul III şi casa scării.

Având în vedere faptul că de la data producerii evenimentului și până în prezent au trecut aproape 9 ani, iar 5 apartamente şi 2 garsoniere sunt în continuare nelocuibile, s-a considerat oportună executarea lucrărilor de consolidare a blocului şi ulterior de mansardare.

Prin realizarea obiectivului de investiţii se doreşte a se obţine restaurarea blocului din str. Cisnădiei nr. 13, asigurarea siguranţei în exploatare, îmbunătăţirea condiţiilor de viaţă şi de siguranţă a locuitorilor şi crearea de noi spaţii locative prin mansardare peste ambele tronsoane din str. Cisnădiei nr. 13-15.

**Obiective propuse:**

* remedierea zonei afectate de explozia din anul 2014;
* refacerea planşeului peste camera din colţ afectată de explozie;
* refacerea pereţilor despărţitori interiori, tâmplăriile şi instalaţiile interioare afectate;
* desfiinţarea învelitorii existente;
* desfiinţarea şarpantei existente cuprinzând ambele tronsoane din str. Cisnădiei nr. 13-15 în vederea mansardării;
* realizarea mansardării celor două tronsoane prin dispunerea unei structuri uşoare (de lemn).

* Valoarea totală a devizului actualizat (inclusiv TVA) = **5.006.407,24 lei**

din care C+M (inclusiv TVA) =  **4.305.329,97 lei**

**Capacităţi:**

**Obiectivul de investiţii are următoarele caracteristici:**

**Bloc nr. 13**

|  |  |
| --- | --- |
| Denumire | S (mp) |
| Ac | 322,50 |
| Ad | 1.968,00 |
| Au | 1.586,82 |
| POT | 100% |
| CUT | 6,1 |

Număr construcții aflate pe teren: 1 corp de clădire – C1

Funcțiunea: Bloc de locuințe colective

Regim de înălțime: P+4E+M

Dimensiuni gabarit 23,75 x 15,53 m

Hmax cornișă: 18,57 m

Steren: 322,50 măsurat (285,00 conform C.F)

**Bloc nr. 15**

|  |  |
| --- | --- |
| Denumire | S (mp) |
| Ac | 322,50 |
| Ad | 1.968,00 |
| Au | 1.586,82 |
| POT | 100% |
| CUT | 6,1 |

Număr construcții aflate pe teren: 1 corp de clădire – C1

Funcțiunea: Bloc de locuințe colective

Regim de înălțime: P+4E+M

Dimensiuni gabarit 23,75 x 15,53 m

Hmax cornișă: 18,57 m

Steren: 322,50 măsurat (285,00 conform C.F)

* **Contractul de prestări servicii nr. 121 din 01.08.2022**, încheiat între Municipiul Târgu Mureș și S.C AT STUDIO SRL referitor la documentația privind serviciile de proiectare și asistență tehnică pentru **“Reparaţii şi consolidare bloc str. Cisnădiei nr. 13 şi mansardare blocuri str. Cisnădiei nr. 13 şi 15”**.
* Proiectantul a finalizat și predat documentația pentru obiectivul de investiții **“Reparaţii şi consolidare bloc str. Cisnădiei nr. 13 şi mansardare blocuri str. Cisnădiei nr. 13 şi 15”**, conform PV de predare-primire înregistrat la D.T sub nr. 42522/1557/23.06.2023.

**Anexăm:**

* **Proiectul Tehnic –** parte scrisă și parte desenată

Având în vedere cele prezentate, propunem spre aprobarea Consiliului Local Municipal Târgu-Mureş, **PROIECTUL TEHNIC** și **indicatorii tehnico-economici** pentru obiectivul de investiţii **“Reparaţii şi consolidare bloc str. Cisnădiei nr. 13 şi mansardare blocuri str. Cisnădiei nr. 13 şi 15”**.

**Director executiv, Director exec. adj.,**

ing. Racz Lucian ing. Popistan Dorin